ตับอ่อน หรือ ตับแข็ง ค่ะ เหมือนรู้สึกปวดเบาๆ มีมือแดง2ฝ่าเลยทุกวันเลย ค่ะ ตับอักเสบใช่ไหมค่ะ ไม่ค่อยสบายตัวค่ะ
สวัสดีค่ะ งาน,โรคตับแข็ง อาจไม่มีอาการหรือมีอาการน้อยมาก หรืออาจมีอาการเนื่องจากภาวะแทรกซ้อนตามระยะของโรค ทั้งนี้อาการที่อาจพบได้ เช่น- อ่อนเพลีย เบื่ออาหาร คลื่นไส้ น้ำหนักลด- ในผู้หญิงอาจมีประจำเดือนผิดปกติ ในผู้ชายอาจมีเต้านมขยายใหญ่ขึ้น สมรรถภาพทางเพศลดลง- ขาบวมหรือท้องโตขึ้น- เกิดแผลฟกช้ำง่าย- ตัวเหลืองตาเหลือง- คันที่ผิวหนังอย่างรุนแรง เนื่องจากสารประกอบของน้ำดีถูกฝังอยู่ในผิวหนัง- มีอาการทางสมอง เนื่องจากตับไม่สามารถกรองสารพิษออกมาได้ จึงเริ่มสะสมในเลือด- มีเลือดออกในกระเพาะอาหารส่วนบนหรือหลอดอาหาร ซึ่งตามมาด้วยอาการปวดท้องอย่างรุนแรง อาเจียนเป็นเลือดส่วนโรคตับอ่อนอักเสบ แบ่งออกเป็น- ตับอ่อนอักเสบเฉียบพลัน จะมีอาการปวดท้องอย่างรุนแรง อาจมีอาการปวดร้าวไปที่หลังได้ มีคลื่นไส้ อาเจียน และมีไข้- ตับอ่อนอักเสบเรื้อรัง จะมีอาการปวดท้องแบบเป็นๆ หายๆ หรือปวดตลอดเวลา หรือปวดเป็นครั้งคราว มีอุจจาระเป็นสีเทาหรือสีซีดๆ และอาจมีไขมันปนออกมากับอุจจาระ น้ำหนักตัวลดลงดังนั้น หากมีแค่อาการที่ฝ่ามือแดง และไม่ค่อยสบายตัว ก็ไม่เข้ากับลักษณะของทั้งโรคตับแข็งและตับอ่อนอักเสบ อย่างไรก็ตาม การจะวินิจฉัยว่ามีโรคตับแข็งหรือตับอ่อนอักเสบหรือไม่ ก็ต้องตรวจร่างกาย ตรวจเลือด อัลตราซาวด์หรือเอ๊กซเรย์คอมพิวเตอร์ หรืออื่นๆ อีกค่ะหากรู้สึกไม่สบายตัว และเป็นมานานหลายวัน ก็ควรไปพบแพทย์เพื่อตรวจหาสาเหตุค่ะ โดยอาการไม่สบายตัวและมีฝ่ามือแดง ไม่ได้เกิดจากโรคตับหรือตับอ่อนเท่านั้น แต่เกิดได้จากหลายสาเหตุมากมาย เช่น มีไข้ติดเชื้อจากโรคต่างๆ ซึ่งมีหลายร้อยโรค ระดับฮอร์โมนต่างๆ ในร่างกายผิดปกติ หรือเป็นผลข้างเคียงจากการทานยา อาหารเสริมบางชนิด เป็นต้น